2 ส.ส.พลังประชารัฐ แนะรัฐอัดงบ ศก.ฐานราก ชงปล่อยกู้นาโนไฟแนนซ์
สัณหพจน์ ส.ส.เมืองคอน ชี้งบกู้เงิน 1 ล้านล้าน มีสำรองไว้ส่วนหนึ่งเผื่อมีการระบาดรอบ 2 ย้ำกู้ได้ไม่เกินเพดานหนี้สาธารณะ ด้าน สะถิระ ส.ส.เมืองชลเสนอ รบ.ปล่อยเงินกู้ นาโนไฟแนนซ์ ให้ผู้ประกอบรายได้ไม่แน่นอน ช่วยแก้ปัญหากู้นอกระบบ พร้อมขอให้รัฐใช้งบฯอย่างคุ้มค่าเมื่อวันที่ 28 พ.ค.63 นายสัณหพจน์ สุขศรีเมือง ส.ส.นครศรีธรรมราช พรรคพลังประชารัฐ (พปชร.) กล่าวอภิปราย พ.ร.ก.ให้อำนาจกระทรวงการคลังกู้เงินเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรน่า 2019 วงเงินรวม 1 ล้านล้านบาท โดยกำหนดแผนงานเพื่อการแพทย์และสาธารณสุข 45000 ล้านบาท ซึ่งมีข้อสังเกตว่ายังไม่เพียงพอ แต่รัฐมนตรีว่าการกระทรวงสาธารณสุข (สธ.) บอกว่าจะมีการจัดสรรงบประมาณปกติเข้าไปด้วย และจะมีงบประมาณช่วยเหลืออาสาสมัครสาธารณสุขประจำหมู่บ้าน หรือ อสม. แพทย์ประจำตำบล กำนันผู้ใหญ่บ้าน ซึ่งนอกเหนือจากเงินเดือนที่ได้รับ อยากให้มีการเพิ่มสวัสดิการตรวจสุขภาพประจำปีด้วยส่วนการช่วยเหลือเยียวยาและชดเชยให้กับภาคประชาชน ที่ได้รับผลกระทบ 555000 ล้านบาทนั้น นายสัณหพจน์ กล่าวว่า มีการใช้เพียง 240000 ล้านบาท ยังเหลืออีกประมาณ 390000 ล้านบาท ที่ยังไม่ได้ใช้ ซึ่งรัฐบาลโดยการนำของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม คงจะมีการเยียวยาต่อไปให้ทั่วถึง ส่วนที่มีความเป็นห่วงว่าหนี้สาธารณะจะเพิ่มขึ้นนั้น มองว่างบประมาณที่กู้มารัฐบาลไม่ได้เอามาใช้ทั้งหมด แต่สำรองไว้เผื่อมีการระบาดรอบ 2 แต่ถ้าไม่เกิดขึ้นก็ไม่จำเป็นต้องกู้เงินถึง 1 ล้านล้านบาท แต่หากงบประมาณไม่เพียงพอ ก็ยังมีงบการฟื้นฟูเศรษฐกิจและสังคมอีก 400000 ล้านบาท ที่สามารถนำไปใช้ได้ ซึ่งต้องกู้ภายในวันที่ 30 ก.ย.63ส่วนที่กังวลว่าจะเป็นการตีเช็คเปล่านั้น นายสัณหพจน์ กล่าวว่า มีการตั้งคณะกรรมการมาเพื่อกลั่นกรองและติดตาม เพื่อนำงบประมาณมาใช้อย่างเป็นธรรมและโปร่งใสอยู่แล้ว ขณะที่การเยียวยาประชาชนเกษตรกร และผู้ประกอบการที่ได้รับผลกระทบ จะมีความต่อเนื่องไปถึงเดือน ก.ย. และมีความต่อเนื่องถึงปีงบประมาณ 64 และย้ำว่ารัฐบาลต้องการดูแลสุขภาพและชีวิตของประชาชนเป็นอันดับแรก บริหารจัดการกับวิกฤติได้ดีจนเป็นที่ประจักษ์ในสายตานานาชาติ และเป็นประเทศที่น่าลงทุนอันดับต้นๆ มีการสาธารณสุขดีติดอันดับโลก ขณะที่ประเทศพัฒนาแล้วอย่างสหรัฐอเมริกาและหลายประเทศในยุโรป มีทิศทางผู้ติดเชื้อเพิ่มขึ้น จึงขอให้เข้าใจว่าการรักษาชีวิตและสุขภาพแปรผูกผันกับผลกระทบทางเศรษฐกิจ จึงมองว่ารัฐบาลจะนำพาประเทศไทยให้ชนะได้ และจะฟื้นฟูเศรษฐกิจด้วยงบประมาณ 400000 ล้านบาท แต่ยังถือว่าเป็นงบประมาณที่ยังไม่มากพอ ควรจะมีงบประมาณสร้างเศรษฐกิจฐานรากในชุมชนเพิ่มเติม ขณะที่หนี้สาธารณะร้อยละ 57 ก็ยังอยู่ภายใต้เพดานหนี้สาธารณะด้าน นายสะถิระ เผือกประพันธุ์ ส.ส.ชลบุรี เขต 8 พรรคพลังประชารัฐ กล่าวว่า ตนเชื่อว่าสมาชิกสภาผู้แทนราษฎรเห็นด้วยกับแผนเยียวยาและฟื้นฟูประเทศของรัฐบาล พร้อมชื่นชมการทำงานของรัฐบาลในการป้องกันการแพร่ระบาดเชื้อโควิด-19 ซึ่งเป็นที่ยอมรับจากนานาประเทศ โดยเฉพาะการจัดสถานที่เพื่อเป็นสถานกักกัน (State Quarantine) ซึ่งแห่งแรกตั้งอยู่ใน อ.สัตหีบ จ.ชลบุรี ทำให้เห็นว่าประเทศไทยมีศักยภาพในการป้องกันการแพร่ระบาดพร้อมกันนี้ยังเชื่อว่าประชาชนในพื้นที่ อ.สัตหีบ ได้ทำหน้าที่เมืองหน้าด่านเป็นอย่างดี และภูมิใจที่ได้มีส่วนให้ความช่วยเหลือรัฐบาล แต่อีกด้านหลังจากเปิดสถานที่กักกันใน อ.สัตหีบ ในช่วงที่เริ่มมีการระบาดเชื้อโควิด-19 และมีการนำเสนอข่าวสารออกไปอย่างแพร่หลายนั้น ทำให้เศรษฐกิจใน จ.ชลบุรี และจังหวัดใกล้เคียงชะลอตัวลง ทำผู้ประกอบการและประชาชนขาดรายได้ ดังนั้นจึงอยากให้รัฐบาลเข้ามาช่วยเหลือ โดยเสนอให้มีการปล่อยสินเชื่อรายย่อย เพื่อการประกอบการอาชีพภายใต้กำกับ หรือนาโนไฟแนนซ์ ให้กับผู้ประกอบอาชีพอิสระ อาชีพรายวัน หรือแม้แต่ผู้ที่มีรายได้ไม่แน่นอน เพื่อเป็นการบรรเทาความเดือดร้อน ทั้งนี้ยังจะสามารถแก้ไขปัญหาประชาชนไปกู้หนี้นอกระบบ ที่มีดอกเบี้ยที่แพงอีกด้วย พร้อมกับให้รัฐบาลอย่าลืมการจ้างงานในเขตเศรษฐกิจพิเศษ หรือ อีอีซี ซึ่งพบว่ามีตำแหน่งงานกว่า 4 แสน 7 หมื่น ตำแหน่ง เพื่อให้ประชาชนได้มีงานทำนอกจากนี้ นายสะถิระ ยังกล่าวเรียกร้องให้รัฐบาลดูแลผู้ที่ดูแลกลุ่มเปาะบางด้วย เพราะกลุ่มคนเหล่านี้เป็นผู้ที่ได้ดูแลผู้ป่วยติดเตียง คนพิการ ซึ่งถือว่าได้รับผลกระทบเช่นเดียวกัน ขณะเดียวกันฝากไปยังรัฐบาลถึงการใช้งบประมาณให้เกิดความคุ้มค่าทุกบาททุกสตางค์
สัณหพจน์ ส.ส.เมืองคอน ชี้งบกู้เงิน 1 ล้านล้าน มีสำรองไว้ส่วนหนึ่งเผื่อมีการระบาดรอบ 2 ย้ำกู้ได้ไม่เกินเพดานหนี้สาธารณะ ด้าน สะถิระ ส.ส.เมืองชล เสนอ รบ.ปล่อยเงินกู้ นาโนไฟแนนซ์ 
ประชุมสภา,รัฐสภา,พ.ร.ก.เงินกู้ฯ,ส.ส.พลังประชารัฐ,พปชร.,ข่าวทั่วไป